Şorbeguh

Şorbeguh, şorbeya guh(ê) navê şorbeyeke pêjgeha kurd e. Li parêzgehên Dîlok, Amed û Rihayê bi heman navê tên binavkirin. Carnan ji ber asîmîlasyonê navê vê xwarinê bi zimanê romî (tirkî) jî dibêjin. Li herêmên din carnan bi navên din tê binavkirin.

 Berkeliya şorbeguhê 
Bo ava şorbeyê;
 1 KŞ (kevçiyê şîraniyê) xwê (solin)
 1 lt ava goşt
 2 KX (kevçiyê xwarinê) rûn
 2 KX ard (arvan)

Bo hevîrê wê;
 1 SA (stekana, qedeha avê) rûnê ron
 1,5 SA ard
 1 hêk
 1 KŞ xwê
 1/2 stekan av

Bo hundirê wê;
 1 KX xwê
 4 KX goştê kişandî
 1 KŞ biharbêhna kufteyê
 1 KŞ îsota reş

Bo rûyê wê, wekî sos;
 1 KŞ darçîn

 Amadekirin 
Goştê kişandî bi biharbêhnê bistrên. Hûn dikarin pîvazê jî tevlî goştê kişandi bikin, li ser daxwazê ye. Di tasekê de hêk, xwê û avê biçelpînin, hevîrekê tîr bistrên. Bila ji memika guhê hişktir be. Vê hevîrê bi qasî 10-12 deqeyan bidin rawestandin.

Pelhevîrkan vekin (şikeva), bila ne pirr tenik, ne jî stûr be. Ji pelhevîrkê (pelhevîrkan) çargoşeyên aliyekê wan 3 cm e bibirrin. Ji têkela we ji bo hundir çêkiribû, van çargoşeyan dabigirin. 10 deqeyan bidin sekinandin. Di nava rûn de biqijilînin.

Rûn, ardê berdin quşxaneyê heya zerayî pê ket biqelînin. Ava goşt (bila sarî be) berdin ser, tevdin û bikelînin. Xwê bavêjinê. 5 deqe şûnde bi wan kufteyên re servîs bikin.

Kategorî:Şorbeyên pêjgeha kurdî